लेकिन इस बात के आग्रह के साथ ही कि, सप्ताह में जब भी मई की पहली तारीख पडे़ उस दिन एक प्रदर्शन द्वारा ‘ आठ घण्टे प्रतिदिन काम करने की मांग और वर्ग संघर्ष का उद्घोष करने के इसके वास्तविक चरित्र पर जोर देने के लिये’ मई दिवस समारोहपूर्वक मनाया जाय। इसके साथ ही इसमें दो और मांगे जोड़ दी गयीं- श्रमिक कानूनों और युद्ध के विरूद्ध संघर्ष। यद्यपि इसके पश्चात् युद्ध के विरूद्ध संघर्ष मई दिवस समारोह का आधिकारिक अंग बन गया तो भी शांति का नारा लोकप्रिय मई दिवस परंपरा से वस्तुतः जोड़ा नही गया था बावजूद इसके कि यह ऐसा नारा था जो इस अवसर के अंतरराष्ट्रीय चरित्र को और अधिक दृढ़ करता था।